Leif Erikson, Leiv Eiriksson of Leif Ericson (Die patroniem word op verskeie maniere geangliseer in die Verenigde State; volgens een bron is Leif Ericson die spelling wat die algemeenste op die ooskus van die Verenigde State voorkom, terwyl Leif Erikson die algemeenste voorkom op die weskus. Erikson word algemeen gebruik en erken deur andere. Yslands: Leifur Eiríksson; Noorweegs: Leiv Eiriksson) (omstreeks 970 - 1020) was 'n Noorse Wikingontdekkingsreisiger van die Gemenebes van Ysland. Daar word gedink dat hy die eerste bekende Europeër was wat Noord-Amerika bereik het (uitgesluit Groenland), byna 'n halwe millennium voor Christopher Columbus. Volgens die sages van die Yslanders het hy 'n Noorse nedersetting by Vinland gestig, wat gewoonlik geïnterpreteer word as die kusgebied van Noord-Amerika. Daar bestaan egter voortgesette spekulasie dat die nedersetting wat deur Leif en sy bemanning gestig is ooreenkom met die oorblyfsels van 'n Noorse nedersetting wat in Newfoundland, Kanada gevind is, en wat bekendstaan as L'Anse aux Meadows en omstreeks 1000 N.C. bewoon is.